text: मुंबई: शिवसेना प्रमुख उद्धव ठाकरे ने गुजरात विधानसभा चुनाव में पाटीदार आरक्षण आंदोलन के नेता हार्दिक पटेल को राज्य में चुनावी प्रचार अभियान के चेहरा के रूप में घोषित किया है. दरअसल, हार्दिक पटेल गुजरात में आंदोलन के जरिए राज्य की बीजेपी सरकार के लिए बड़ी मुसीबत बन चुके हैं. कहा तो यह भी जाता है कि आनंदीबेन के इस्तीफे की एक वजह भी वही थे. आनंदीबेन हार्दिक पटेल के आंदोलन को सही तरीके से नहीं संभाल पाईं और राज्य में बीजेपी की काफी किरकिरी हुई थी.